**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-05-12 Nr. TAR-53

Posėdžio data – 2022 m. gegužės 10 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Antanas Kontautas, Vaida Raugelė, Artūras Razbadauskas, Jurij Šeršniov. Nedalyvauja Alina Velykienė.

Kviestasis asmuo - viešosios įstaigos „Klaipėdos butai“ direktorius P. Lengvinas.

DARBOTVARKĖ (už-5):

1. Dėl pritarimo Viešosios įstaigos „Klaipėdos butai“ 2021 metų veiklos ataskaitai. Pranešėja L. Murauskienė.

2. Dėl savivaldybės būsto ir socialinio būsto nuomos tvarkos aprašo patvirtinimo. Pranešėja L. Murauskienė.

3. Dėl pritarimo Klaipėdos miesto savivaldybės kontrolės ir audito tarnybos 2021 metų veiklos ataskaitai. Pranešėja D. Čeporiūtė.

1. SVARSTYTA. Pritarimas viešosios įstaigos „Klaipėdos butai“ 2021 metų veiklos ataskaitai.

Pranešėja – L. Murauskienė. Teigia, kad sprendimo projektu siekiama įgyvendinti Lietuvos Respublikos vietos savivaldos įstatymo ir Klaipėdos miesto savivaldybės tarybos veiklos reglamento (toliau-Reglamentas) nuostatas, susijusias su viešųjų įstaigų, kurių savininkė yra savivaldybė, metinių veiklosataskaitų išklausymu Reglamento nustatyta tvarka, sprendimų dėl šių ataskaitų priėmimu. Teikiamo sprendimo projekto uždavinys – priimti sprendimą dėl viešosios įstaigos „Klaipėdos butai“ 2021 metų veiklos ataskaitos, kartu su metinių finansinių ataskaitų rinkiniu.

P. Lengvinas pristato VŠĮ „Klaipėdos butai“ ataskaitą – akcentuoja pagrindinius akcentus. Teigia, kad viešosios įstaigos „Klaipėdos butai“ veikla nebuvo nuostolinga, buvo įgyvendinama misija – visuomenei teikti kokybiškas paslaugas, administruoti gyvenamąsias patalpas, vykdyti nuolatinę techninę priežiūrą.

P. Lengvinas atsako į komiteto narių klausimus.

V. Raugelė siūlo kiekvienais metais perskaičiuoti butų nuomos kainas tam, kad nuomininkų staiga neužgultų didelė finansinė našta. V. Raugelė teigia, jog nustebino, kad planuojama teikti rinkos paslaugas dėl bendro naudojimo objektų administravimo.

NUTARTA. Pritarti pateiktam sprendimo projektui (bendru sutarimu).

2. SVARSTYTA. Savivaldybės būsto ir socialinio būsto nuomos tvarkos aprašo patvirtinimas.

Pranešėja – L. Murauskienė. Sako, kad sprendimo projektu siekiama įgyvendinti Lietuvos Respublikos Seimo 2021 m. gruodžio 21 d. priimtą Lietuvos Respublikos paramos būstui įsigyti ar išsinuomoti įstatymo Nr. XII-1215 8, 9, 10, 11, 12, 13, 14, 16, 18, 20, 21 ir 25 straipsnių pakeitimo įstatymą (TAR, 2021-12-28, Nr.2021-27387) (toliau – Pakeitimo įstatymas), kuris įsigaliojo 2022 m. sausio 1 d., išskyrus Pakeitimo įstatymo 8 straipsnio 8 dalimi dėstomą Lietuvos Respublikos paramos būstui įsigyti ar išsinuomoti įstatymo (toliau – PBĮIĮ) 16 straipsnio 11 dalies 1 punktą, šio įstatymo 8 straipsnio 9 dalimi dėstomą PBĮIĮ 16 straipsnio 12 dalies 1 punktą, kurie įsigalios 2023 m. sausio 1 d. Pagal šiuo metu galiojančias redakcijos PBĮIĮ nuostatas, Lietuvos Respublikos Vyriausybė, Lietuvos Respublikos socialinės apsaugos ir darbo ministras rekomendavo savivaldybių taryboms atsižvelgti į Pakeitimo įstatymą ir vykdyti Pakeitimo įstatymo įgyvendinimą.

NUTARTA. Pritarti pateiktam sprendimo projektui (bendru sutarimu).

3. SVARSTYTA. Pritarimas Klaipėdos miesto savivaldybės kontrolės ir audito tarnybos 2021 metų veiklos ataskaitai.

Pranešėja – D. Čeporiūtė. Pažymi, kad spendimo projektas buvo parengtas vadovaujantis Vietos savivaldos įstatymo 14 straipsnio 4 dalies 5 punktu, reglamentuojančiu, kad Kontrolės komitetas svarsto Savivaldybės kontrolės ir audito tarnybos parengtą ataskaitą dėl metinio veiklos plano įvykdymo ir teikia Tarybai išvadą dėl Savivaldybės kontrolės ir audito tarnybos veiklos, Vietos savivaldos įstatymo 16 straipsnio 2 dalies 19 punktu, reglamentuojančiu, kad Taryba priima sprendimą dėl Savivaldybės kontrolės ir audito tarnybos metinės ataskaitos ir Vietos savivaldos įstatymo 27 straipsnio 9 dalies 15 punktu, kad Savivaldybės kontrolierius kasmet teikia Tarybai Savivaldybės kontrolės ir audito tarnybos veiklos ataskaitą. Sako, kad ataskaitoje pateikta Kontrolės ir audito tarnybos metinė veikla, Savivaldybės kontrolieriaus pateiktų auditų ir patikrinimų medžiaga už 2021 metus.

NUTARTA. Pritarti pateiktam sprendimo projektui (bendru sutarimu).

Posėdis baigėsi 14.00 val.

Posėdžio pirmininkas Kazys Bagdonas

Posėdžio sekretorė Lietutė Demidova